O‘zbekiston chegaralarini minalardan tozalaganlar mukofotlandi

Toshkent viloyatidagi davlat chegarasiga o‘rnatilgan mina maydonlarini tozalash ishlari olib borildi, deya xabar bermoqda DXX Chegara qo‘shinlari matbuot xizmati. Mina maydonlarini tozalashda faol ishtirok etganlar rag‘batlantirilgan.

“Mudofaa vazirligi tasarrufidagi harbiy qism harbiy xizmatchilari tomonidan 2019-yil davomida Toshkent viloyati qo‘riqlov sohasida davlat chegarasiga o‘rnatilgan mina maydonlarini tozalashda faol ishtirok etganligi uchun 13 nafar harbiy xizmatchi DXX Chegara qo‘shinlari qo‘mondoni vakolati doirasida qimmatbaho sovg‘alar bilan taqdirlandi”, — deyiladi xabarda.